Doložka
vybraných vplyvov

A.1. Názov materiálu: Návrh zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony 
        Termín začatia a ukončenia PPK: -  

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy			x	
2. Vplyvy na podnikateľské prostredie – dochádza k zvýšeniu regulačného zaťaženia?			x	
3. Sociálne vplyvy	x			
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti	x			

A.3. Poznámky
1.	Vplyv na rozpočet verejnej správy. 
Novou právnou úpravou sa zavádzajú nové pokuty. Ich vplyv na rozpočet verejnej správy sa predpokladá len minimálny, alebo žiadny. Z uvedeného dôvodu nie je možné tento vplyv kvantifikovať. 
Pokiaľ ide o rozšírenie kompetencií MZ SR a Národnej transplantačnej organizácie, tieto budú zabezpečené v rámci schválených limitov z rozpočtu kapitoly MZ SR na jednotlivé rozpočtované roky bez dodatočných požiadaviek.
Pokiaľ ide o inšpekciu tkanivových zariadení, návrh predpokladá zvýšené nároky na rozpočet verejnej správy. Je potrebné zabezpečiť finančné prostriedky na vyškolenie inšpektorov, mzdové a prevádzkové náklady, materiálno-technické vybavenie a inovácia príslušného softvéru. 
 
2.	Vplyv na podnikateľské prostredie
Poskytovateľ zdravotnej starostlivosti, ktorý prevádzkuje tkanivové zariadenie musí povinne zaviesť systém kvality a bezpečnosti. Náklady na zavedenie systému kvality a bezpečnosti nie je možné vyčísliť vzhľadom na skutočnosť, že sa nedá  posúdiť v akom rozsahu majú títo poskytovatelia systém kvality zabezpečený, keďže jeho zavedenie nebolo povinné. 
 
3.  Sociálne vplyvy
Návrhom zákona v časti týkajúcej sa odmeňovania zdravotníckych pracovníkov sa predpokladajú pozitívne sociálne vplyvy, ktoré sa budú týkať cca 18581 zdravotníckych pracovníkov.
Návrhom zákona sa vytvára 2,5 pracovného miesta inšpektorov tkanivových zariadení.

A.4. Alternatívne riešenia
Alternatívne riešenia pri transpozícií Smerníc Európskej únie nie sú. Ich nezapracovanie do právnych predpisov Slovenskej republiky by viedlo k pokutám zo strany Európskej únie a vylúčeniu slovenských tkanivových zariadení z európskej siete. 

A.5. Stanovisko gestorov